ERINDRINGSKASSEN
Et tilbageblik i form af gamle, historiske genstande kan være med til at vække og stimulere minder hos mennesker med demens. Selvom det umiddelbart kan være svært for mennesker med demens at berette om deres liv, så kan et lille skub i den rigtige retning sætte tankerne i gang.
Grunden til, at vi husker oplevelser fra lang tid tilbage, skyldes, at vores oplevelser fra barndom og ungdom er blevet gentaget utallige gange gennem erindringer og samtaler, og derfor er bedre konsolideret i hukommelsen. Minderne er simpelthen lagret på en mere robust måde.
Et redskab til at genkalde minder og oplevelser er genkendelige genstande fra tidligere. Kildewww.videnscenterfordemens.dk
Musik er et af de virkemidler, der er bedst til at fremkalde følelser og minder fra tidligere oplevelser. Derfor har vi samlet den bedste musik fra 50’erne, 60’erne og 70’erne, der giver anledning til både sang og dans.
BILLEDER 50’ERNE
Et visuelt tilbageblik til tider, der står klarere i hukommelsen, kan være med til at vække minder og bringe historier og anekdoter fra de demensramtes tidligere leveår. Det løfter både humøret og sætter gang i tankevirksomheden.
BILLEDER 60’ERNE
BILLEDER 70’ERNE
Årtiets bil - Opel Olympia
Med en markedsandel på mere end 20 pct. fordelt på forskellige modeller var Opel det førende bilmærke i Danmark op gennem 1950’erne. Det var ikke mindst mellemklassebilen Olympia Rekord, der sikrede Opel denne position. Olympia blev produceret i forskellige modeller i mere end 20 år og såvel nye som ældre modeller var derfor et meget almindeligt syn på de danske veje.
Årtiets trend - Indkøbsnettet
Det fleste medbragte et godt indkøbsnet når de købte ind. Ofte kunne man fra gårdsiden i arbejder-
karreernes køkkenvinduer næsten altid finde sådanne indkøbsnet på de kolde vinterdage.
Det var en nem og billig måde, at opbevare madvarer koldt.
Årtiets store happening - Rock’n’roll
Den første væsentlige danske rocksanger var Otto Brandenburg, et af de første fire medlemmer af Four Jacks, som slog igennem til det, der blev kendt som ”Rockballer” på Enghave Plads i København. Otto Brandenburg blev således landets første teenageidol. Baggårdspumaen fra Ydre Nørrebro huskes af eftertiden mest for den sukrede Melodi Grand Prix-slager, To lys på et bord, men da han dukkede op var det med rocken som genre som hans hæse, indtrængende stemme passede perfekt til.
Årtiets modetrend - Slacks og læderjakker
I 1950’erne begyndte teenagerne at være en gruppe med penge og egne behov. Det førte bl.a. til, at stormagasinerne Salling og Magasin du Nord åbnede ungdomsafdelinger. Hos pigerne blev de såkaldte ‘slacks’ meget populære i 1950’erne. Slacks var et par stramme bukser og de var ofte ternede. I 1950’erne var moderigtige drenge iført et par stramme jeans og læderjakke. Læderjakken gav et råt look, som blev fuldendt, hvis man samtidig kørte på knallert og røg cigaretter.
Årtiets legetøj - Lego introducerer byggeklodser
Plasticklodserne introduceres under navnet får navnet Lego Mursten – senere kendt som Legoklodser.
Godtfred Kirk Christiansen får ideen om at gøre Lego til et større system. I løbet af 50’erne udkommer
det første ”Lego-system” med byplan.
Årtiets ret - Dåsemad
I 1950’erne fik dåsemaden for alvor sit gennembrud. Det gjorde det både nemt og hurtigt for husmødrene at tilberede velsmagende måltider. I takt med kvindernes indtog på arbejdsmarkedet steg interessen og
salget stødt op gennem 50’erne og videre ind i 60’erne. Dåsemaden omtaltes pænt i damemagasinerne, hvor specielt de praktiske fordele og de uanede muligheder blev fremhævet.
Årtiets slik / is - Frugtdessert
Æblegrød, blommegrød, stikkelsbærkompot og rødgrød. Det var hjemmelavet og baseret på sæsonens frugt for at holde prisen i bund. I årene efter rationeringen var dessert stadig en luksus for de fleste,
og kun de færreste turde drømme om de smarte, amerikanske ferskner på dåse i starten af 50’erne.
Men som årene gik og økonomien fik et løft blev det mere og mere udbredt.
Årtiets politiske emne - Almennyttigt boligbyggeri
Arbejdsløsheden var stor, fattigdommen udbredt og boligerne for få og alt for dyre. De Almennyttige boligbyggerier blev middelklassens redning, der flyttede folket fra byerne til forstæderne. Produktiviteten er stor og det arkitektoniske niveau meget højt. Der tegnes og bygges i den funktionelle tradition,
som er en slags videreudvikling af funktionalismen i en mildere dansk udgave.
Årtiets bil - Volkswagen Boble
Volkswagen bil VW Type 1 bliver første gang produceret i 1938, og i Danmark bliver den især populær
i 50’erne og 60’erne, hvor den bliver de to årtiers mest solgte bil. Bilen, der i folkemunde bliver omtalt som en “Boble”, er Volkswagens første familiebil og kan erhverves i flere forskellige farver lige fra
dueblå til knaldrød.
Årtiets trend / dille - Lavalampen
Den rumromantiske lavalampe blev lanceret i 1963. Inde i en vandfyldt glasbeholder svæver farvestrålende voksklumper, som sættes i bevægelse af varmen fra glødelampen i bunden. Den tidstypiske lavalampe
blev, med sit farvede lys og ”spacy” design, et hit på teenage værelser landet over. Groovy.
Årtiets store happening - Martin Luther bliver skudt
Den 4. april 1968, kl. 18:01 bliver den sorte borgerrettighedsforkæmper Martin Luther King Jr. skudt
ned, da han står på balkonen til sit motelværelse i Memphis, Tennessee. King er mere end nogen anden blevet symbol på kampen for de sortes rettigheder i USA. James Earl Ray bliver efterfølgende idømt
99 års fængsel for mordet.
Årtiets modetrend - Twiggy
Den engelske model Twiggy blev et af de største modeikoner for unge kvinder fra midten af 1960’erne. Blandt andet kom hun på forsiden af det anerkendte amerikanske magasin Newsweek. Også i Danmark
var Twiggy et idol. Hun var med til at udvaske det traditionelle kvindebillede og symboliserede en ny
frihed for unge kvinder til at gøre og se ud som de havde lyst.
Årtiets legetøj - Barbie
Efter Barbie blev introduceret i 1959, blev det et fast element på pigernes ønskelister op gennem 60’erne. Barbie afspejlede 60’erne som årti: En periode med bedre økonomi. Der var brug for kvinderne på arbejdsmarkedet, og det gjorde dem mere selvstændige og gav dem mulighed for at tage en uddannelse. Den udvikling så man også
i Barbies univers - hun blev udearbejdende og fik job som pressefotograf eller sygeplejerske.
Årtiets ret - Fondue
Fondue, der er en traditionel schweizisk ret, begyndte at dukke op i de danske hjem i slutningen af 1960’erne og begyndelsen af 70’erne. I 1973 var den så populær, at Bo Bedre udgav kogebogen
’Bo Bedre’s store grill- og fonduebog’.
Årtiets politiske emne - Radio Mercur
Radio Mercur var en reklamefinansieret radio, som sendte på FM-båndet fra et skib i internationalt
farvand i Øresund. Idéen til Radio Mercur kom fra Peer Jansen, der sammen med Ib Fogh startede radiostationen, der for første gang siden 1925 brød Statsradiofoniens monopol på radiospredning.
I 1962 blev Radio Mercur tvunget til at lukke, da en lov - den såkaldte “Lex Mercur”
- blev vedtaget i Folketinget.
Årtiets Film - Sound of Music
I denne ikoniske film med Julie Andrews i hovedrollen, synger sig gennem de smukke alper.
Kort inden anden verdenskrigs begyndelse i Østrig skal den selvsikre novice Maria forlade sit kloster for
at blive guvernante for syv børn med en streng far, der er enkemand. Med sang og sjov bringer Maria glæde til familien og gifter sig med faderen, efter at en rivalinde forsvinder ud af billedet.
Ved Anschluss flygter familien til Schweiz.
Årtiets bil - Fiat 127
Fiats 127 blev introduceret i 1971, og i 1975 var den lille italiener blevet Danmarks mest solgte bil.
Flere bilmagasiner havde udråbt forhjulstrækkeren til ’Årets Bil’, og prisen på 25.989 kroner gjorde den attraktiv i årene efter oliekrisen. Den firecylindrede bil med 47 hk, gjorde den til den perfekte bil i byen.
Årtiets trend / dille - Yoyo
Der er en ny dille i gang i slutningen af 1970’erne. Yoyoen er det helt store hit blandt børn
og unge, og det er især de yoyoer, der på siderne reklamerer for enten Coca Cola eller Fanta, som
alle vil have fingrene i. Mange børn øver flittigt på at kunne mestre de svære tricks, som bl.a. tæller
gå tur med hunden, jorden rundt og vuggen.
Årtiets happening - Kronprinsesse Margrethe bliver dronning
Den 14. januar 1972 dør kong Frederik 9., og hans datter, kronprinsesse Margrethe 2. af Danmark,
bestiger tronen. Hun bliver udråbt som dronning fra Christiansborg Slotsbalkon af statsminister
Jens Otto Krag dagen efter kongens død, den 15. januar 1972. Dronning Margrethe vælger som sit valgsprog: Guds hjælp, Folkets kærlighed, Danmarks styrke.
Årtiets trend - Kludetæpper
Oldemors gamle kludetæpper fik op gennem 1970’erne sin renæssance. Kreative kvinder syslede
med at lave langhårede ryatæpper som farverig beklædning til væg, gulv, puder, tæpper og sjaler.
Årtiets legetøj - Klik-klakker
To kugler i en snor, som skulle bankes mod hinanden. Mere skulle der ikke til for at underholde børn
landet over i begyndelsen af 1970’erne. Mestrede man kunsten, både så og lød det imponerende
- gjorde man ikke, stod den på flækkede fortænder og blå mærker på underarmene.
Årtiets tendens - Psykedelisk Tapet
Hippie-stilen fra 1960’erne slår for alvor igennem i 70’erne, hvor tapetet skulle være psykedelisk
i sit udtryk gerne med blomstret inspiration. Det var også i 70’erne at alt skulle være brune
og orange nuancer.
Årtiets politiske emne - Atomkraft - nej tak!
Frygten for atomkrig var dominerende i 1970’erne, og det var anledningen til at en mand ved navn Siegfried Christiansen i Danmark i 1974 stiftede Organisationen til Oplysning om Atomkraft, OOA. OOA protesterede imod den danske regerings planer om at påbegynde bygning af flere danske atomkræftværker, som et modtræk til oliekrisen - samt som en reaktion på Sveriges indvielse af Barsebäck. Organisationen voksede kraftigt i løbet af 1970’erne, hvor der blev udført en langvarig, storstilet, frivillig og ulønnet kampagne. Kampagnen blev fulgt op af adskillige fredelige massemarcher, underskriftindsamlinger, energistævner og lignende.
Årtiets TV Hit - Matador
Matador-serien behøver næppe nogen større præsentation. Første afsnit af den danske tv-serie på i alt
24 afsnit blev første gang vist den 11. november 1978. Serien følger livet i en dansk provinsby i perioden 1929-1947, og byder på et stykke helt unik Danmarkshistorie. Siden premieren i 1978 har Matador været kendt og elsket af alle danskere - og bliver stadig i vores moderne tider vist i primetime lørdag aften. Serien blev instrueret af Erik Balling efter en idé af Lise Nørgaard.